Source: http://www.legex.ro/Legea-73-2014-134248.aspx
Timestamp: 2019-10-15 04:44:32+00:00

Document:
Legea 73/2014 | Legislatie gratuita
Legea 73 2014 promulgat de Decretul 449 2014
Legea Nr.73 din 10.06.2014
privind înfiinţarea Fundaţiei „Proiect Ferentari“
ACT PUBLICAT ÎN MONITORUL OFICIAL NR. 427 din 11 iunie 2014
Parlamentul României adoptă prezenta lege. Articolul 1Prin derogare de la prevederile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, se înfiinţează Fundaţia „Proiect Ferentari“, aflată în subordinea Secretariatului General al Guvernului, denumită în continuare Fundaţia, persoană juridică română, apolitică, fără scop patrimonial, de utilitate publică. Articolul 2Fundaţia are ca obiective principale: a)îmbunătăţirea permanentă a condiţiilor de viaţă ale cetăţenilor români de etnie romă în comunităţile în care aceştia trăiesc; b)identificarea şi administrarea finanţării, cu celeritate şi transparenţă, a obiectivelor de investiţii în comunităţile de romi, indiferent dacă acestea se află în mediul urban sau rural. Articolul 3În vederea realizării principalelor obiective, Fundaţia îndeplineşte următoarele activităţi: a)facilitează dialogul cu implementatorii selectaţi în cadrul contractelor-cadru şi, acolo unde va fi posibil, va deveni implementatorul schemelor de grant din Programul de cooperare elveţiano-român şi din finanţarea acordată României prin EEA Grants în cadrul subprogramului „Promovarea participării şi a incluziunii sociale a romilor“; b)implementează activităţi investiţionale în zona Ferentari/Rahova din Bucureşti şi în zonele ulterior identificate ca posibile beneficiare din ţară, prin programe anuale de investiţii, prezentate şi aprobate la începutul fiecărui an; c)stabileşte priorităţi investiţionale la nivelul comunităţilor de romi din România, în parteneriat cu Fondul Român de Dezvoltare Socială (FRDS); d)propune fiecărui consiliu judeţean planurile de dezvoltare pentru comunităţile de romi şi, acolo unde este solicitată, asistă consiliile locale în crearea acestor planuri de dezvoltare; e)asistă Punctul naţional de contact în realizarea procesului de monitorizare a implementării Strategiei; f)oferă asistenţă tehnică Agenţiei Naţionale pentru Romi şi organizaţiilor neguvernamentale rome, atunci când este solicitată; g)promovează cultura romă în România şi la nivel internaţional. Articolul 4Sediul Fundaţiei este în municipiul Bucureşti, urmând a fi stabilit prin statutul propriu. Articolul 5Fundaţia îşi desfăşoară activitatea potrivit statutului propriu, care se aprobă prin ordin al secretarului general al Guvernului. Articolul 6 (1) Organul de conducere şi de administrare a Fundaţiei este Consiliul director.(2) Consiliul director este compus din 7 membri, desemnaţi astfel:
– 2 membri de către Parlament;
– 2 membri de către Guvern;
– 2 membri de către administraţia locală;
– 1 membru din partea unei organizaţii neguvernamentale, desemnat de către secretarul general al Guvernului. (3) Desemnarea de către secretarul general al Guvernului a unui membru din partea unei organizaţii neguvernamentale, potrivit alin. (2), se face în baza criteriilor de selecţie stabilite prin ordin al secretarului general al Guvernului, care se publică pe site-ul Secretariatului General al Guvernului cu 30 de zile înainte de desemnare.Această lege a fost adoptată de Parlamentul României, în condiţiile art. 77 alin. (2), cu respectarea prevederilor art. 75 şi ale art. 76 alin. (2) din Constituţia României, republicată. PREŞEDINTELE CAMEREI DEPUTAŢILOR VALERIU-ŞTEFAN ZGONEA PREŞEDINTELE SENATULUI CĂLIN-CONSTANTIN-ANTON POPESCU-TĂRICEANU
COMENTARII la Legea 73/2014
Momentan nu exista niciun comentariu la Legea 73 din 2014
Alte acte pe aceeaşi temă cu Legea 73/2014
Decretul 449 2014

References: Articolul 1
 Articolul 2
 Articolul 3
 Articolul 4
 Articolul 5
 Articolul 6